**SKRB O SEBI**

OPIS AKTIVNOSTI:

Očistiti ili pospremiti stol nakon jela ili bavljenja određenom aktivnošću.

ZADATAK:

Kada učenica pojede obrok, zamoliti je da odnese tanjur i pribor za jelo u sudoper, te ubrusom obriše usta i baci ga u koš za smeće.

Kada je gotova s određenom aktivnosti (igra, likovna aktivnost, slaganje i sl.) zamoliti je da pospremi stvari na mjesto.

Po potrebi joj pokazivati gdje ih treba spremiti, i ponavljati joj uputu „Pospremi.“

**KOMUNIKACIJA**

OPIS AKTIVNOSTI:

Pozdraviti osobu koja ulazi ili izlazi iz prostorije pozdravom: „Bok!“

ZADATAK:

Kad god se član vaše obitelji uputi u grad ili vrati iz njega, zamolite učenicu da ga pozdravi riječju „Bok!“

Ukoliko učenica ne pozdravi, potaknite je na to sljedećim riječima: „Reci *bok*!“, ili joj demonstrirajte taj pozdrav u njezinoj neposrednoj blizini.

**RADNI ODGOJ**

OPIS AKTIVNOSTI:

Izrezati krug i kvadrat.

ZADATAK:

Dati učenici papire s likovima kruga ili kvadrata (koje ste joj prethodno nacrtali), pokazati joj kako ih izrezati na jednom primjeru, te ostatak izrezati zajedno s njom.

Nije nužno izrezati sve likove isti dan.

Učenici pomognite na sljedeći način:

1. Vodite joj ruku dok izrezuje;

2. Potičite je ukoliko posustane: „Hajde, još malo!/ Bravo, dobro režeš!/ Lijepo se trudiš.“

3. Ukoliko je moguće, što više je potičite na samostalan rad.

**TJELESNA I ZDRAVSTVENA KULTURA**

OPIS AKTIVNOSTI:

Pogoditi loptom cilj (gol ili između nogu od stola).

ZADATAK:

Odvesti učenicu u dvorište (ili veći prazni prostor u kući) i kao gol postaviti veći stol.

Pokazati joj kako šutnuti loptu da pogodi gol.

Zamoliti je da pokuša sama.

Po potrebi joj pokazati još jednom. Izmjenjivati se s njom u toj aktivnosti, kako bi joj bilo zanimljivije.